Petr Sommer

Prof. PhDr. Petr Sommer, DrSc., (* 30. november 1949, Rakovník† 12. august 2023, Praha)Odešel historik a archeolog prof. Petr Sommer.  Internetové stránky Učené společnosti České republiky. [cit. 2023-08-15] bol český historik a archeológ, riaditeľ Centra medievistických štúdií Akadémie vied Českej republiky a Univerzity Karlovej v Prahe. Odborne sa zaoberal cirkevnou archeológiou a stredovekou duchovnou kultúrou.

 Život 
Vyštudoval Filozofickú fakultu Univerzity Karlovej, odbor prehistória-dejepis. Pracoval ako archeológ vo Východočeskom múzeu v Pardubiciach a neskôr v Múzeu hlavného mesta Prahy. V roku 1976 začal pracovať v Archeologickom ústave ČSAV, kde taktiež po dve volebné obdobia zastával funkciu riaditeľa. Neskôr pôsobil ako riaditeľ Centra medievistických štúdií Akadémie vied Českej republiky a Univerzity Karlovej v Prahe, k roku 2022 ako jeho odborný pracovník.

Petr Sommer zomrel 12. augusta 2023 vo veku 73 rokov.

 Ocenenia 
Od roku 2015 bol členom Učenej spoločnosti ČR.

V roku 2017 mu bolo udelené najvyššie české vedecké ocenenie - Národná cena Česká hlava 2017. 

 Publikácie 
 Sázavský klášter. Praha: Unicornis, 1996. 62 s.
 Začátky křesťanství v Čechách: Kapitoly z dějin raně středoveké duchovní kultury. Praha: Garamond, 2001. 174 s. 
 České země v raném středověku. Praha: Nakladatelství Lidové noviny, 2006. 243 s.  (editor)
 Svatý Prokop. Z počátku českého státu a církve. Praha: Vyšehrad, 2007. 337 s. 
 Přemyslovci: Budování českého státu. Praha : Nakladatelství Lidové noviny, 2009. 778 s. . (spoluautori Dušan Třeštík, Josef Žemlička)
 Kostely na Sedlčansku. Sedlčany: Městské muzeum Sedlčany, 2011. 165 s. . (fotografia Martin Stecker)

 Referencie 

 Externé odkazy 
 Zoznam prác v Bibliografii dějin českých zemí (Historický ústav AV ČR)
 Bibliografie na stránkách CMS
 Odkaz křesťanské kultury by se neměl využívat k šíření nenávisti, říká nový držitel České hlavy, Aktuálně.cz, 3. 12. 2017
 Stanislava Kučová, Martin Tomášek, Lenka Militká: Počestnost jako mimořádná hodnota: rozhovor s profesorem Petrem Sommerem o archeologii a památkové péči (online: zpp.npu.cz) (verif. 20230821)

 Zdroj 

Kategória:Osobnosti z Prahy
Kategória:Českí archeológovia
Kategória:Českí historici
Kategória:Českí univerzitní profesori
Kategória:Pracovníci Akadémie vied Českej republiky
Kategória:Vyučujúci na Karlovej univerzite
Kategória:Absolventi Filozofickej fakulty Karlovej univerzity